Valeria ”Vali” Ionescu (omaa sukua Constantin, s. 31. elokuuta 1960 Turnu Măgurele) on romanialainen entinen yleisurheilija ja olympiamitalisti, joka kilpaili pituushypyssä. Hän voitti hopeaa Los Angelesin olympialaisista 1984 ja EM-kultaa Ateenasta 1982. Ionesculla oli hallussaan pituushypyn maailmanennätys vuosina 1982–1983, sillä hän hyppäsi peräti 7,20 metriä Bukarestissa 1. elokuuta 1982 . Tulos jäi myös hänen ennätyksekseen. Tulos säilyi maailmanennätyksenä, kunnes Anișoara Cușmir-Stanciu hyppäsi seuraavan vuoden toukokuussa sentin pidemmälle.